Björn Bjarnason , fyrrverandi dómsmálaráðherra , segir að ef halda eigi áfram að rannsaka hvort veita eigi þeim sem stunda lögbrot til að komast úr landi hæli hér á landi sem pólitískum flóttamönnum sé „ eitthvað bogið við kerfið “ . Orð sín lét ráðherrann fyrrverandi falla í pistli á vefsvæði sínu , í tilefni af tilkynningu frá Isavia . Hann segir að ef öryggiskerfi Keflavíkurflugvallar virki þótt tveimur hælisleitendum hafi tekist að smygla sér um borð í flugvél með því að laumast yfir girðingu sé einnig eitthvað bogið við það kerfi . Björn spyr hvort skilja megi tilkynninguna á þann veg að flugmálastjórn geri ekki nægilega strangar kröfur .